આપ સહુએ જે અહીં આહૂતિઓ આપી છે, અમને જે પ્રસાદ મળ્યો છે – યજ્ઞની પાસે બેસીએ તો એક તો અજવાળુ મળે અને એમાંય ઠંડીના દિવસોમાં હોય તો ઉષ્ણતા મળે. એમાંય કોઈ પણ સમયે યજ્ઞ થતો હોય તો વાતાવરણ પ્રદુષણમુક્ત બને. આપણે આ બધાના સાક્ષી થયા અને આપણને કેટલી ઉષ્ણતા મળી ! પ્રેમ લાયક-ગેરલાયકને ક્યાં જોવા બેસતો હોય છે ? તેથી મારી વ્યાસપીઠ વિશ્વને પ્રેમ આપવા નિકળી છે ત્યારે રામકથાને હું જ્ઞાનયજ્ઞ કહેવાની હિંમત નથી કરતો. એ મારો પ્રેમયજ્ઞ છે. અહીંયા જે આપ પધાર્યા, મને લાગે છે આપ સૌ અહીંયા આવો છો એ પ્રેમને લીધે આવો છો અને એનો મને બહુ જ આનન્દ છે. ગીતા વિશે બોલવાનું મારું ગજુ નથી.